CELEX: E2007P0003
Language: fi
Date: 2007-03-08 00:00:00
Title: EFTAn valvontaviranomaisen 8 päivänä maaliskuuta 2007 Islannin tasavaltaa vastaan nostama kanne (Asia E-3/07)

9.8.2007   
            
            
               FI
            
            
               Euroopan unionin virallinen lehti
            
            
               C 186/60
            
         EFTAn valvontaviranomaisen 8 päivänä maaliskuuta 2007 Islannin tasavaltaa vastaan nostama kanne
   (Asia E-3/07)
   (2007/C 186/09)
   EFTAn valvontaviranomainen, Rue Belliard 35, B-1040 Bryssel, asiamiehinään Niels Fenger ja Arne Torsten Andersen, on nostanut 8. maaliskuuta 2007 EFTAn tuomioistuimessa kanteen Islannin tasavaltaa vastaan.
   Kantaja vaatii, että tuomioistuin
   
               1.
            
            
               julistaa, että jättäessään hyväksymättä Euroopan talousalueesta tehdyn sopimuksen liitteessä II olevan XXIV luvun 1a kohdan toisessa luetelmakohdassa tarkoitetun säädöksen (Euroopan parlamentin ja neuvoston direktiivi 2002/88/EY, annettu 9 päivänä joulukuuta 2002, liikkuviin työkoneisiin asennettavien polttomoottoreiden kaasu- ja hiukkaspäästöjen torjuntatoimenpiteitä koskevan jäsenvaltioiden lainsäädännön lähentämisestä annetun direktiivin 97/68/EY muuttamisesta ympäristömelun arvioinnista ja hallinnasta), sellaisena kuin se on mukautettuna ETA-sopimuksen pöytäkirjalla 1, täytäntöönpanemiseksi tarvittavat toimenpiteet tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa Islannin tasavalta on laiminlyönyt kyseisen säädöksen 2 artiklan ja ETA-sopimuksen 7 artiklan mukaiset velvoitteensa, ja
            
         
               2.
            
            
               määrää Islannin tasavallan maksamaan oikeuskäsittelystä aiheutuvat kustannukset.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Asia koskee ympäristönsuojelusta annetun direktiivin täytäntöönpanon laiminlyöntiä.
            
         
               —
            
            
               EFTAn valvontaviranomainen katsoo, että Islannin tasavalta ei ole millään tavalla osoittanut panneensa direktiiviä täytäntöön.
            
         
               —
            
            
               EFTAn valvontaviranomainen katsoo, että Islannin tasavalta ei ole kiistänyt sitä, että se ei ole pannut direktiiviä täytäntöön.